C 154/66
3.3.
BG
Официален вестник на Европейския съюз
2.5.2023 г.
Фуражи (само за продукти от животински произход) и суровини (само за преработени продукти) Суровината за „Espárrago de Navarra“ се състои от свещи на аспержи от вида Asparagus officinalis L., отглеждани изключително в определения географски район.
Аспержите, които се продават в прясно състояние, трябва да са цели, свежи на външен вид и със свеж аромат, без наранявания и натъртвания, без поражения, причинени от насекоми или гризачи, да са чисти и добре отцедени след измиване.
Прясно нарязаните аспержи трябва да бъдат обелени и опаковани по начин, който да ги запазва свежи.
Консервираните аспержи, преминали термична обработка, трябва да бъдат от клас „Екстра“ или „Клас I“, да са запечатани херметически в съдове и термично стерилизирани.
Консервираните аспержи, преминали термична обработка, може да се продават като цели стъбла, къси аспержи или връхчета на аспержи, белени или небелени.
3.4.
Специфични етапи на производство, които трябва да бъдат извършени в определения географски район Всички операции по отглеждане и обработка или преработка трябва да се извършват в определения географски район.
3.5.
Специфични правила за рязане, настъргване, опаковане и др. на продукта, за който се отнася регистрираното наименование Аспержите се предлагат в прясно състояние, като прясно нарязани продукти или като консервирани продукти, преминали термична обработка.
Съдържанието на всяка една отделна единица, пусната на пазара, трябва винаги да е еднородно и да се състои само от аспержи, отгледани в района на производство, от сортовете, за които има издадено разрешение, и отговарящи на изискванията за качество и размер, приложими за една и съща търговска категория.
3.6.
Специфични правила за етикетиране на продукта, за който се отнася регистрираното наименование Етикетът, използван за пускане на продукта на пазара, трябва да включва думите „Espárrago de Navarra“ и официалното лого на това ЗГУ:
Всяка опаковка трябва също така да съдържа сертификационен етикет с уникален сериен номер, поставен в регистрирания обект по начин, който да гарантира, че не може да бъде използван повторно.
Сертификационните етикети се доставят и проверяват от Регулаторния съвет (който е управляващ орган на ЗНП) и се предоставят на разположение по недискриминационен начин на всички оператори, които ги поискат и които отговарят на условията на продуктовата спецификация.
Ето един пример за сертификационен етикет:
Върху етикета трябва да е посочена използваната разновидност на предлагане (прясно състояние, прясно нарязан продукт или консервиран продукт, преминал термична обработка).